KITEGEEZA ki omuwala okukyalira ensiko? Era kiba ki bw’aba tagikyalidde?
Waliyo ebitundu by’ekyama ebirina okuwanvuwako era nga ssinga okikola ekitundu ekisinga okubeera n’obusimu ku mubiri gw’omukyala kivaayo mu mbugo ne kiyamba omukyala okufuna obwagazi amangu.
Naye kino kibaawo ssinga omusajja abeera amanyi omugaso gw’abalongo, era naawe omukyala ssinga obeera mu mbeera ng’osobola okufuna obwagazi.
Jjukira okufuna obwagazi omukyala alina okwegatta n’omuntu gw’ayagala, ate omuntu oyo alina okumunoonya obulungi n’aleeta amazzi agalaga nti ddala ali mu bwetaavu bw’okwegatta.
Abalongo ba mugaso ssinga akyalidde ensiko abeera amanyi omugaso era n’omusajja gw’agenda okwegatta naye ng’agumanyi.
Ekirala waliyo abasajja nga bamanyi omugaso gw’abalongo, era bw’ofuna ow’ekika ekyo, kyamagezi okyalire ensiko.
Kikola bulungi bw’okyalira ensiko ng’okyali mu myaka egy’obuvubuka.
Tewali kibaawo ssinga tokyalira nsiko kubanga osobola okuzaala, osobola okwegatta era n’ofuna obwagazi kubanga mu butonde omukyala yenna asobola okufuna obwagazi.
Jjukira amawanga mangi tegakyalira nsiko. Naye oba oli wa ggwanga erikitwala nti kikulu, okugeza nga mu Baganda oba olina okukyalira ensiko.
Obuwangwa busigala nga buwangwa era oba oteekeddwa okubutuukiriza.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn